У Быхаўскім раёне стварылі грамадскую раду па развіццю аграэкатурызму - Новости - Туризм и Отдых
У Быхаўскім раёне стварылі грамадскую раду па развіццю аграэкатурызму
Сёння Быхаўскі раён — адзін з лідараў па развіццю аграэкатурызму ў Магілёўскай вобласці. Тут дзейнічаюць два дзясяткі сядзібаў, і ўсе розныя: паляўнічыя, для аматараў рыбалкі, з гісторыка-краязнаўчым ухілам і гэтак далей.
Як паведамляе газета "Звязда", новаствораная рада аб'ядноўвае сілы гаспадароў сядзіб і мясцовых улад, каб вырашыць усе надзённыя праблемы і паспрыяць развіццю новай галіны.
— На адным з семінараў у сталіцы мы даведаліся пра ізраільскую мадэль развіцця экатурызму, якая называецца кластарнай, — растлумачыў начальнік аддзела фізкультуры, спорту і турызму Быхаўскага райвыканкама Яўген Гладкоў. — Гэта абмен турыстамі, каб яны пабылі найбольшую колькасць дзён у рэгіёне. Кожная сядзіба унікальная па-свойму, і калі турыст паглядзеў усё ў адным месцы і хоча нечага новага, ён можа пераехаць на іншае месца.
Сёння Быхаўскі раён — адзін з лідараў па развіцці аграэкатурызму ў Магілёўскай вобласці. Тут дзейнічаюць два дзясяткі сядзібаў, і ўсе розныя: паляўнічыя, для аматараў рыбалкі, з гісторыка-краязнаўчым ухілам і гэтак далей.
Гавораць, што калі ў 2008 годзе ў гэтым раёне сталі з'яўляцца першыя аграэкасядзібы, яны сталі станоўчым прыкладам таго, як шмат атрымліваецца, калі ёсць мэта і жаданне дзеля яе працаваць.
— Гэтым летам, каб пасяліцца на аграэкасядзібе на выхадныя дні, давядзецца дамаўляцца загадзя, — раіць галоўны спецыяліст аддзела фізкультуры, спорту і турызму Таццяна Дрыбінская. — Ды і пасярод тыдня прыехаць і адразу пасяліцца можа не атрымацца.
"Ёлкі-палкі" — нядорага і годна
Яшчэ і года не мінула з моманту адкрыцця справы Віталя Сяргеевіча. Яго ніша — прыдарожны сэрвіс. У вёсцы Вараніно, каля заправачнай станцыі на аўтатрасе "Санкт-Пецярбург — Адэса", месціцца яго сядзіба. Назву для яе дапамагла прыдумаць Таццяна Дрыбінская:
— "Ёлкі-Палкі" — гэта знаёмы брэнд для расіян, якія тут часта спыняюцца. А з іншага боку, ён мае гістарычны кантэкст. У старадаўнія часы над карчмой вывешвалі яловыя лапкі: знак таго, што ў гэтым месцы можна адпачыць, паесці і выпіць. Потым яны высыхалі і заставаліся вісець палкамі.